เรื่องร้องเรียน: มีการส่งเสียงดัง เหมือนจะเป็นพิธีกรรมทางศาสนาของอิสลาม เสียงดังมาไกลมากเหมือนมีการใช้ลำโพง เสียงจะดังตอนช่วงเย็นๆกับตีห้า ซึ่งรบกวนการนอนมากๆ เสียงมาจากโซนหนองจอง เป็นมานานแล้ว ไม่เข้าใจว่าทำไมเจ้าหน้าที่ถึงยังไม่ไปห้ามปราม ศาสนาควรจะเป็นสิ่งที่ขัดเกลาจิตใจไม่ใช่เบียดเบียนผู้อื่นแบบนี้
การดำเนินการของเจ้าหน้าที่: กรณีในเรื่องของการใช้เครื่องขยายเสียง ของมัสยิด ในการเชิญชวนทำละมาด 5 เวลา ได้รับการยกเว้น  ไม่ต้องขออนุญาตทำการโฆษณา ตามพระราชบัญญัติควบคุมการโฆษณาโดยใช้เครื่องขยายเสียง พ.ศ. 2493 แต่อย่างใด ทั้งนี้ การใช้เสียงจะต้องไม่ก่อให้เกิดเหตุเดือดร้อนรำคาญต่อผู้อยู่อาศัยใกล้เคียง เจ้าหน้าจึงได้ ประสานแจ้งให้ทางมัสยิดลดระดับเสียงลงแล้ว ซึ่งทางมัสยิดยืนว่ามีการลดระดับเสียงให้แล้ว  ทั้งนี้ หากยังได้รับความเดือดร้อนอยู่ ขอความร่วมมือ ท่านแจ้งรายละเอียด สถานที่ที่ท่านได้รับความเดือดร้อนให้แน่ชัด เพื่อจะได้ดำเนินการต่อไป  (เนื่องจากสำนักงานเขตได้กำชับมัสยิดอยู่เป็นประจำ และมัสยิสแจ้งว่าได้ดำเนินการแก้ไขให้แล้ว หากยังมีผู้เดือดร้อนอยู่ ทางมัสยิดอยากให้มีการตรวจวัดเสียงเพื่อความเป็นธรรมกับทางมัสยิด โดยการวัดเสียงจะต้องตรวจวัดที่สถานที่ที่ได้รับความเดือดร้อน อนึ่งหากตรววัดแล้วมีค่าเกินมาตรฐานที่กฎหมายกำหนด ทางมัสยิดก็ยินดีจะแก้ไขปัญหาให้ท่านทันที)
ความเห็นของผู้แจ้ง: เจ้าหน้าที่ลองมานอนแถวนี้ดูก็รู้แล้ว การต้องตื่นระหว่างเวลานอนมันทำลายสุขภาพมาก ถ้าเสียงช่วงตีห้ายังดังอีก ผมจะถือว่าเจ้าหน้าที่ละเมิด พระราชบัญญัติการสาธารณสุข พ.ศ. 2535 มาตรา 26 ถ้ายังมีเสียงดังเป็นเหตุให้ตื่นอีก ทางเราจะดำเนินคดีทางกฏหมายแทนการร้องเรียน
พื้นที่: แขวงโคกแฝด เขตหนองจอก กรุงเทพมหานคร